En hårtransplantation er firkantet sagt et minimalt invasivt indgreb, hvor en læge eller en anden sundhedsfaglig ekspert flytter hår fra dine såkaldte ”safe zones” og frem i din hårlinje, på din ”måne” eller der, hvor du har tabt hår. ”Safe zones” er de områder på hovedet, hvor hårsækkene ikke er påvirkelige overfor Androgen Alopeci (også kaldet arveligt hårtab). Disse hårsække bliver ved med at vokse. Også når de bliver ”omplantet” til de tynde steder på topppen.